PEACE เปิดตัวแบรนด์ CHERENE ประเดิมโครงการแรก “กรุงเทพกรีฑา-ร่มเกล้า” มูลค่า 648 ลบ.
PEACE ต่อยอดความสำเร็จ เปิดตัวบ้านแบรนด์ใหม่ ในโครงการ "CHERENE กรุงเทพกรีฑา-ร่มเกล้า" เพียง 83 ยูนิตมูลค่า 648 ล้านบาท บนทำเลติดถนนร่มเกล้า โดดเด่นด้วยดีไซน์ให้ทุกการพักผ่อนเชื่อมถึงกัน ครอบคลุมรถไฟฟ้า เตรียมเปิดจองรอบ VIP วันที่ 5 พ.ย.นี้
PEACE ต่อยอดความสำเร็จ เปิดตัวบ้านแบรนด์ใหม่ ในโครงการ "CHERENE กรุงเทพกรีฑา-ร่มเกล้า" เพียง 83 ยูนิตมูลค่า 648 ล้านบาท บนทำเลติดถนนร่มเกล้า โดดเด่นด้วยดีไซน์ให้ทุกการพักผ่อนเชื่อมถึงกัน ครอบคลุมรถไฟฟ้า เตรียมเปิดจองรอบ VIP วันที่ 5 พ.ย.นี้
21 ต.ค. 2565

นายประสพศักดิ์ ศิริโสภณา ประธานเจ้าหน้าที่บริหาร บริษัท พีซแอนด์ลีฟวิ่ง จำกัด (มหาชน) หรือ PEACE ผู้พัฒนาอสังหาริมทรัพย์ประเภทที่อยู่อาศัยแนวราบที่มีประสบการณ์มากว่า 30 ปี เปิดเผยว่า หลังจากที่บริษัทฯประสบความสำเร็จจากการปิดการขาย 100 % ใน 2 โครงการ ได้แก่ โครงการเฌอ วงแหวน – สาทร และโครงการ ดิ แกลมเมอร์ เอกมัย – ประดิษฐ์มนูธรรม พร้อมกันนี้ยังมีโครงการที่ใกล้จะปิดโครงการแล้ว เช่น โครงการเฌอ วัชรพล และโครงการเฌอ งามวงศ์วาน-ประชาชื่น ที่เหลือเพียง 3 แปลงสุดท้าย รวมทั้งโครงการคอร์ดิซ แอท อุดมสุข ที่เหลือเพียง 2 แปลงสุดท้าย
นายประสพศักดิ์ กล่าวต่ออีกว่า จากแนวโน้มของอสังหาฯ ในช่วงครึ่งปีหลัง 2565 ที่มีแนวโน้มดีขึ้น พร้อมกับ GDP ยังมีทิศทางเป็นบวก และตลาดแนวราบยังคงมีอัตราการขยายตัวในทิศทางที่ดี เนื่องจากยังมีความต้องการของลูกค้าที่ต้องการที่อยู่อาศัยจริง โดยเฉพาะบ้านราคา 5 – 10 ล้านบาทขึ้นไป ดังนั้น บริษัทฯจึงเดินหน้าต่อยอดความสำเร็จด้วยการเตรียมเปิดบ้านแบรนด์ใหม่ “เฌอรีน” (CHERENE) โดยนำร่องโครงการแรก กับ “CHERENE กรุงเทพกรีฑา-ร่มเกล้า” โครงการบ้านเดี่ยวสุด exclusive เพียง 83 ยูนิต มูลค่าโครงการ 648 ล้านบาท
โดยโครงการตั้งอยู่บนสุดยอดทำเลติดถนนร่มเกล้า ใกล้ถนนหลักหลายสาย และยังใกล้ทางด่วนเพียง 10 นาทีถึงถนนกรุงเทพ-ชลบุรีสายใหม่หรือ Motorway เชื่อมการเดินทางไปภาคตะวันออก หรือจะเดินทางเข้าเมืองก็สะดวกสบายเพียง 15 นาทีถึงถนนพระราม 9 พร้อมเชื่อมต่อทุกจุดหมายของการเดินทางด้วยรถไฟฟ้าสายสีส้ม,สายสีชมพู  และ Airport Rail Link สถานีลาดกระบัง จะช่วยขยายเวลาครอบครัว ให้ทุกความรู้สึกเชื่อมถึงกัน
นอกจากนี้ โครงการยังมาได้รับการออกแบบในสไตล์ Modern European ที่โดดเด่นด้วยดีไซน์การออกแบบมาให้ทุกการพักผ่อนเชื่อมต่อถึงกัน ภายใต้แนวคิด Reconnect &amp; Refocus เพื่อให้คนที่ต้องการช่วงเวลาพักผ่อนที่สงบและเป็นส่วนตัว หยุดคิดเรื่องภายนอก และหันมาโฟกัสกับตัวเองและคนรอบข้างได้มากยิ่งขึ้น ผ่านการออกแบบดีไซน์พื้นที่ใช้สอยเพื่อให้สมาชิกครอบครัวมีพื้นที่พักผ่อน และมีพื้นที่ไว้ใช้เวลาร่วมกัน มาพร้อม Relaxyard ส่วนตัวใกล้ชิดธรรมชาติ เพื่อให้ได้รับการพักผ่อนในวันที่เหนื่อยล้าได้อย่างสมบูรณ์แบบ
ทั้งนี้บริษัทฯเตรียมเปิดจองรอบ VIP พร้อมเลือกแปลงก่อนใคร และรับส่วนลดพิเศษเพิ่ม 500,000 บาท ในวันที่ 5 พ.ย.นี้ และพิเศษสุดกับการเปิดจองบ้านโซนพิเศษติดสวน จำกัดเพียง 10 ครอบครัวแรกเท่านั้น ในราคา 7 – 12 ล้านบาท
สำหรับผู้ที่สนใจบ้านเดี่ยวโครงการใหม่ “CHERENE กรุงเทพกรีฑา-ร่มเกล้า” สามารถลงทะเบียนเพื่อเข้าชมโครงการและรับสิทธิ์ VIP ได้ที่ https://bit.ly/3ExuMen  สอบถามข้อมูลเพิ่มเติมได้ที่ [email protected] : https://bit.ly/3ECYJK2 หรือโทร. 089 202 7838